Cabovský potok

Cabovský potok je potok na východnom Slovensku, v regióne Dolný Zemplín, preteká najjužnejšou časťou okresu Vranov nad Topľou. Je to pravostranný prítok Tople, meria 11 km a je tokom VI. rádu.

Prameň 
Potok pramení v Slanských vrchoch na severozápadnom svahu Strechového vrchu (777,6 m n. m.) v nadmorskej výške približne 540 m n. m.

Smer toku 
Od prameňa tečie sprvu na severovýchod, postupne sa stáča na východ, pričom opisuje oblúk ohnutý na sever. Medzi Cabovom a mostom na ceste I/79 tečie na juhovýchod, potom pokračuje na východ až k železničnej trati Trebišov – Vranov nad Topľou. Ďalej sa výrazným oblúkom stáča na juh a napokon pokračuje na kratšom úseku k ústiu juhovýchodným smerom.

Geomorfologické celky 
Slanské vrchy, geomorfologický podcelok Mošník
Východoslovenská pahorkatina, geomorfologický podcelok Podslanská pahorkatina
Východoslovenská rovina, geomorfologický podcelok Trebišovská tabuľa

Prítoky 
pravostranné: krátky prítok (419,8 m n. m.) zo severoseverozápadného svahu Strechového vrchu, Strechovský potok (295,5 m n. m.), tri krátke prítoky zo severovýchodného úpätia Ostrej (529,5 m n. m.), dva prítoky vznikajúce západne od obce Sečovská Polianka a ústiace v obci
ľavostranné: prítok prameniaci severovýchodne od kóty 673,6 m a prítok vznikajúci severne od obce Sečovská Polianka

Ústie 
Cabovský potok ústi do Tople východne od obce Sečovská Polianka, pri samote Hať, v nadmorskej výške približne 114 m n. m.

Obce 
Cabov
Sečovská Polianka

Potoky na Slovensku
Povodie Tople
Vodné toky v Slanských vrchoch
Vodné toky vo Východoslovenskej pahorkatine
Vodné toky na Východoslovenskej rovine
Vodné toky v okrese Vranov nad Topľou